*Petra Birman, prof.*

**VJEŽBA**

**PERFEKT I PREZENT**

Dragi učenici,

i dalje ćemo vježbati glagolska vremena - perfekt i prezent. :-)

Riješite zadatke, dobit ćete i rješenja kako biste provjerili točnost.

**1. Podcrtaj sve glagole u prezentu u pjesmi i odredi im glagolsku osobu i broj.**

“U krošnjama vjetrovi se njišu

da se zelene hladovine nadišu,

grlice da se TV programu smiju,

čehuljice – da maslačke siju,

pčele na maku – da med sišu;

ali zašto, zašto se njišu,

zašto povorke djevojčica i dječaka

vole njihaljke od jutra do mraka” (B. Hribar)

**2. Prepiši rečenice. Preoblikuj ih u upitne.**

a) Uspješan sam u rješavanju zadataka.

b) Spor je u matematici.

c) Odlični su prijatelji.

d) Hoću kolač!

e) On jest pametan.

f) Budemo krenuli.

**3. Zadane rečenice prepiši u perfektu.**

a) U kuhinji radi kuharica.

b) Ivica subotom putuje na utakmice.

c) Ivica je veoma dobar dječak.

**4. Prepiši rečenice i podcrtaj glagole. Glagolima odredi glagolsko vrijeme i osobu.**

a) Tek smo neki dan upoznali Maricu.

b) Patricija je došla prekasno.

c) Vozim, dakle ne mogu pisati poruke!

**5. Podcrtaj glagolski pridjev radni, zaokruži prezent pomoćnog glagola biti.**

Došli smo, imali su, bio je, htjeli ste, pitala sam.

**6. Napiši glagol „biti” u perfektu u ženskome rodu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Napiši glagol „željeti” u 3.os.jednine perfekta, muški rod.**

\_\_\_\_\_\_\_\_\_\_\_\_\_\_\_\_\_\_\_

**8. Glagol „trebati” napiši u:**

a) prezentu, 2.os.mn. \_\_\_\_\_\_\_\_\_\_\_\_\_\_\_\_\_\_

b) perfektu, 3.os.mn. \_\_\_\_\_\_\_\_\_\_\_\_\_\_\_\_\_\_\_\_